ઉત્તરપ્રદેશ સરકારને કંઈ પડી નથી. હજુ સુધી તેના માટે કોઈ વિઝન દસ્તાવેજ કે પ્લાન આવ્યો નથી, તેમ ખંડપીઠે કહ્યું હતું. તાજમહેલના સંરક્ષણ માટે એપેક્સ કોર્ટ નિગરાની રાખી રહી છે. ૧૬૪૩માં મુઘલ બાદશાહ શાહજહાંએ બનાવેલા તાજમહેલને યુનેસ્કોએ વર્લ્ડ હેરિટેજ સાઈટ તરીકે જાહેર કર્યો છે. સુપ્રીમ કોર્ટે આ સાથે જ આર્કિયોલોજિકલ સર્વે ઓફ ઈન્ડિયા (ASI)ની પણ આકરી ઝાટકણી કાઢી છે. નારાજ સુપ્રીમ કોર્ટે કહ્યું કે, એક તરફ ફ્રાન્સના એફિલ ટાવરને જોવા માટે વર્ષે આઠ કરોડ લોકો આવે છે જ્યારે તાજમહેલને ફક્ત પાંચ કરોડ લોકો જોવા આવે છે. ‘તમે લોકો તાજમહેલને લઈને ગંભીર નથી, ન તો તમને લોકોને તેની પરવા છે. ટુરિસ્ટને લઈને પણ તમે લોકો ગંભીર નથી. તમારા કારણે દેશને નુકસાન થઈ રહ્યું છે,'એમ જસ્ટિસ લોકુરે તેમના અવલોકનમાં કહ્યું હતું.